האלים האחרים

האלים האחרים (באנגלית: The Other Gods) הוא סיפור קצר מאת הסופר האמריקאי ה.פ. לאבקרפט אשר נכתב ב-1921 ופורסם לראשונה במגזין ב-1933<ref>ג'ושי ושולץ, האלים האחרים, עמוד 196, "האלים האחרים, סיפור קצר (2,020 מילים), נכתב ב-14 באוגוסט 1921, פורסם לראשונה בחובב הפנטזיה בנובמבר 1933".</ref>. עלילתו סובבת דמות הידועה בשם ברזאי החכם, מלומד המבקש להעפיל לפסגות ההרים הגבוהים ביותר ברחבי תבל כדי לחזות בצלם האלים עצמם, אולם גאוותו הגדולה מתגלה גם כדרך לנפילתו, ומובילה אותו לגורל מר ואכזר.

== עלילה ==
הסיפור נפתח בתיאור משכנם של אלי הארץ אשר התגוררו בעבר הרחוק על גבי פסגות ההרים, אך בחלוף הזמן ועם התפשטות המין האנושי ברחבי תבל, נאלצו לחפש אחר מקומות רמים יותר כדי לשמור על עצמאותם, פן יחזו בני האדם בדמותם האמיתית. אולם לאורך השנים אזלו כל המקומות הנותרים, ובלית ברירה נדחקו האלים לארץ המוכרת בתור קאדאת' האבודה, בה נמצאות הצמרות הרמות ביותר שאין גבוהה מהן.

אי שם בכפר הידוע בשם אולת'אר התגורר בעבר מלומד שנקרא ברזאי החכם, אשר חפץ בנפשו לחזות בצלם האלים. לימודיו ארוכי השנים אודות תולדותיהם העניקו לו את הסגולה לדעת היכן נמצאו בכל עת ולאן היו מועדות פניהם, ואף חשפו בפניו כה רבים מסודותיהם, עד שנחשב לאל למחצה בעצמו. למרות השכלתו הנרחבת, עם זאת, עורר בו הידע הרב שצבר את הרצון לראות את האלים במו עיניו, ואף הצית בו את הרעיון כי הסודות הנסתרים שלמד יגנו עליו מפני זעמם כאשר יעלה בידו לעשות זאת.

ביום מן הימים מגיע ברזאי לכפר הקרוי האת'ג יחד עם תלמידו, כהן צעיר בשם אתאל. תושבי המקום בנו את בית משכנם בסמוך להר אדיר ממדים ומכוסה בערפילים בשם האתג'-קלה, בו, לדברי האגדות, שכנו האלים בעבר, לאחר שהגיעו אליו על גבי ספינות עשויות עננים, מנהג בו דבקו עד לעצם אותו היום, כאשר נהגו לבקר בו מעת לעת בלילות מעוננים. המקומיים מזהירים אותם שמא יתקרבו אליו או ינסו לטפס עליו, אולם ברזאי מסרב להקשיב לעצותיהם, ויוצא למסע בן ימים אחדים עם חברו המסור אתאל לכיוונו של ההר.

דרכם של השניים מתגלה כמלאת סכנות, וביניהן צוקים תולים, תהומות עמוקים וכפור נוראי. בתום שלושה ימים ארוכים לעבר המקום המכונה בשם מחליטים ברזאי ואתאל לעצור כדי להקים מחנה בצדי הדרך, בהמתנה ללילה מעונן, אות אשר לדבריו של ברזאי, יצביע על נוכחות אלוהית. ארבעת הלילות הבאים חולפים ללא סימנים כלשהם, אולם בלילה החמישי, עם הופעת הירח המלא, מבחין ברזאי בצביר עננים מעובה ורחב המתקרב לעברם מכיוון צפון, ומסתיר אט-אט את הפסגה מעיניהם.

למראה העננים שב ברזאי לטפס במעלה ההר בזריזות, אולם חששו של אתאל מונע ממנו להמשיך בעקבותיו של מדריכו באותה מהירות, והוא מאבד את דרכו. רק כעבור זמן-מה שומע הלה את צעקותיו של ברזאי, . דבריו, עם זאת, הופכים להיסטריים יותר ויותר ככל שאתאל מתקדם במעלה הדרך, עד שלבסוף הם משתנים לכדי צרחות אימים. .

אתאל המזועזע עוצם את עיניו בחוזקה בעודו נמלט מהאימה הלא ידועה במורד ההר, כאשר לפתע מכה בשמיים רעש מחריש אוזניים של רעם נוראי, אותו שומעים כל תושבי הכפרים הסובבים את האת'ג-קלה. ליקוי ירח משונה מופיע בשמי ההר כמו חור ברקיע, ועם היעלמותו מגלה אתאל כי הצליח לשוב לחוף מבטחים. המקומיים יוצאים לחפש אחר ברזאי אך אינם מוצאים אף זכר לעקבותיו, למעט צורתו של סמל עתיק עליו למד באחד מספריו, אשר נחקק בסלעי ההר בדרך לא ברורה. אלי הארץ, כך מסופר בפיהם, ממשיכים לבקר מעת לעת בפסגת העולם, בה הם רוקדים בהנאה לזכר הימים שעברו, בהם העולם היה צעיר וחדש, ובני האדם לא ניסו להפריע למנוחתם.

<gallery mode="packed" heights="300">
קובץ:AtopTheTallestOfEarthsPeaksDwellTheGodsOfEarthAndSufferNoManToTellThatHeHathLookedUponThem.png|alt=|
קובץ:TheWayWasRockyAndMadePerilousByChasmsCliffsAndFallingStones.png|alt=|
קובץ:ThereResoundedOnHathegKlaThatTerriblePealOfThunderWhichAwakedTheGoodCottersOfThePlains.png|alt=|
</gallery>

== דמויות ==
* ברזאי החכם – מתואר כמלומד הבקיא היטב בכרכים אסורים למיניהם, כגון "שבעת הספרים הנסתרים של חסן" או "כתבי היד הפנקוטיים", אשר לימדו אותו כה רבות אודות האלים וסודותיהם, עד שנתפש בעיני הסובבים אותו כאל למחצה בעצמו. בנו של אריסטוקרט אשר התגורר בטירה עתיקה, נטען כי ברזאי אינו טיפוס הנוטה להאמין באמונות טפלות, ובמקום זאת צוחק על אנשי ההמון הנופלים בהן. מעמדו בעיני תושבי הכפרים המוזכרים בסיפור הוא ככל הנראה מרומם, היות שנכתב כי ייעץ לבורגנים של אותם יישובים כאשר חוקקו חוק אשר אסר על הרג חתולים.
* אתאל – כהן צעיר ובנו היחיד של פונדקאי אשר פגש את ברזאי לראשונה בעיר הידועה בשם אולת'אר, והפך לשולייתו. נראה כי אתאל הולך בדרכו של ברזאי באמונה מלאה, אולם הוא מתואר כטיפוס חששן יותר, אשר אינו תמיד חולק את להיטותו של מדריכו.

== השראה ==
נימת הסיפור של מוטיב ההיבריס מזוהה עם כמה מעבודותיו של , אשר השפיע רבות על כתיבתו של לאבקרפט. בעת העפלתם להר צועק ברזאי אמירות מתגרות כנגד האלים כמה וכמה פעמים, כגון . אחד מסיפוריו של דנסאני, מרד אלי הבית, מציג אמירות דומות מפיהם של אדוני הארץ אשר קראו תיגר על האלים עצמם, . שני הסיפורים אף מסתיימים בצורה דומה, כאשר זה של לאבקרפט מתאר את חזרתם של האלים לפסגות ההרים כדי לרקוד בהנאה לרקע המקומות הנוסטלגיים המעלים בהם את זיכרונות העבר, וזה של דנסאני המציג את שובם של אלי הנהרות, אשר משחקים שוב במשחק החיים והמוות עם הדגים והצפרדעים, אך לא עוד עם בני האדם<ref>דנסאני, מרד אלי הבית, עמודים 32–34.</ref>.

== עולמו הספרותי של ה.פ. לאבקרפט ==
=== מעגל החלומות ===
עלילת הסיפור מתרחשת במימד פרי המצאתו של לאבקרפט הידוע בשם . היצירות המשתייכות לסדרה זו אינן ממשיכות אחת את השנייה בצורה כרונולוגית, ואף לא קוהרנטית, במרבית המקרים, אלא רק מתקיימות באותו עולם, תוך הצגת רמזים קלושים זו לזו, בדרך כלל באמצעות דמויות החוזרות על עצמן בתקופות שונות בחייהן, או על ידי שמותיהם של מקומות התרחשות. כך לדוגמה בסיפור הנוכחי מוזכרת קאדאת' האבודה, המופיעה בסיפור המאוחר יותר משימת החלום של קאדאת' האבודה, ואולת'אר, המופיעה בסיפור שכתב לאבקרפט מספר שנים קודם לכן בשם החתולים של אולת'אר, יחד עם אזורים נוספים המרכיבים יחדיו את ארץ החלומות.

דמותו של אתאל, הכהן הצעיר, מופיעה לראשונה בסיפור החתולים של אולת'אר<ref>לאבקרפט, החתולים של אולת'אר, עמוד 91, "אך אף אחד עדיין לא העז להתלונן על כך בפני הזוג המרושע, אפילו כאשר אתאל הקטן, בנו של הפונדקאי, נשבע כי ראה את כל החתולים של אולת'אר מתאגדים בחצר המקוללת תחת העצים בשעת הדמדומים, צועדים מסביב לקוטג' בקצב איטי וחגיגי, שניים מהם בחזית, כמו בהופעה כלשהי של מעין טקס חייתי".</ref>, כאשר הלה היה ילד קטן, ופעם נוספת בסיפור משימת החלום של קאדאת' האבודה, בעודו אדם זקן אשר הגיע לגיל המופלג של שלוש מאות שנים<ref>לאבקרפט, משימת החלום של קאדאת' האבודה, עמוד 444, "אתאל, אשר ישב על בימה עשוית שנהב על המזבח מכוסה בזרי פרחים שבמעלה המקדש, היה בן שלוש מאות שנים".</ref>. דמותו של ברזאי החכם מוזכרת גם היא במשימת החלום של קאדאת' האבודה, כאשר אתאל מספר לדמותו של רנדולף קרטר אודות גורלו המר, לאחר שבגאוותו הרבה ניסה לטפס על האת'ג-קלה על מנת לחזות בצלם האלים.

=== ספרים ===
לאבקרפט מזכיר בסיפוריו כתבים רבים פרי דמיונו, לרוב כאלו המכילים ידע אסור המשפיע לרעה על גורלן של הדמויות הקוראות אותו. בסיפור הנוכחי מוזכרים שני ספרים, שבעת הספרים הנסתרים של חסן (אשר בהוצאתו לאור הראשונה של הסיפור בכתב העת חובב הפנטזיה נכתב בטעות בתור ) וכתבי היד הפנקוטיים. מעט מאוד ידוע על ספריו של חסן, אשר מוזכרים פעם נוספת בלבד בכל כתביו של לאבקרפט, בסיפור משימת החלום של קאדאת' האבודה. כתבי היד הפנקוטיים, המוזכרים גם הם באותו סיפור, הופיעו לראשונה בסיפור פולאריס<ref>לאבקרפט, פולאריס, עמוד 37, "עיניי היו החדות ביותר בעיר, למרות השעות הארוכות שהשקעתי בכל יום בלימוד כתבי העת הפנקוטיים ובחוכמתם של האבות הזובנראניאנים".</ref>, וחוזרים שוב בסיפורים בהרי הטירוף<ref>לאבקרפט, בהרי הטירוף, עמודים 799–800, "מספר מיסטיקנים נועזים רמזו על מקורם הפרה-פליסטוקני של כתבי היד הפנקוטיים, והציעו כי מאמיניו של צאתאגואה היו זרים למין האנושי, כמו צאתאגואה בעצמו".</ref>, הלוחש בחשכה<ref>לאבקרפט, הלוחש בחשכה, עמוד 760, "צאתאגואה הנורא הגיע מנק'אי, אתה יודע, היצור האמורפי המזכיר במראהו קרפדה אשר הוזכר בכתבי היד הפנקוטיים ובנקרונומיקון ובמחזור המיתוסים המונצחים שנגנזו בידי הכהן האטלנטי הגדול קלארקש-טון".</ref>, ורודף החשכה<ref>לאבקרפט, רודף החשכה, עמוד 1082, "אבל היו שם כרכים אחרים שאת שמם הכיר רק משמועות, אם בכלל – כתבי היד הפנקוטיים, ספרו של דיזאן, וספר מתפורר שנכתב בשפה לא מזוהה אך עם סמלים וסימנים אשר באופן מפחיד היו ניתנים לפענוח בידי תלמידי תורת הנסתר".</ref>.

== ביקורת ==
סופר הפנטזיה והמדע בדיוני לאון ספראג דה קמפ תיאר את הסיפור של לאבקרפט בביוגרפיה שכתב אודותיו בתור <ref>קמפ, ג'נטלמן רפאים, עמוד 149.</ref>.

== תרבות ==
* סרט מונפש אילם באורך מספר דקות בשם "האלים האחרים" ראה אור ב-2006. לטענת אתר האינטרנט האחראי לפרסומו מדובר בשחזור לסרט קצר מ-1924 בבימויו של פיטר רודס, חברו של לאבקרפט, אשר אבד לאחר מותו<ref>האלים האחרים, בסיס הנתונים האינטרנטי לסרטים, [https://archive.today/20230714163611/https://www.imdb.com/title/tt0877358/ אורכב] מהמקור ב-14 ביולי 2023. </ref>.

== מהדורות ==
הסיפור פורסם לראשונה במגזין חובב הפנטזיה בנובמבר 1933<ref>[https://www.hplovecraft.com/writings/fiction/og.aspx דף מידע עבור האלים האחרים], הארכיון של ה.פ. לאבקרפט, [https://archive.today/20230714165308/https://www.hplovecraft.com/writings/fiction/og.aspx אורכב] מהמקור ב-14 ביולי 2023. </ref>, ופעם נוספת במגזין באוקטובר 1938. לאחר מכן הודפס בשנית ופורסם בעשרות מהדורות שונות, וכמו כן תורגם לארבע שפות: צרפתית, גרמנית, איטלקית ופורטוגזית<ref>[https://www.isfdb.org/cgi-bin/title.cgi?41882 האלים האחרים], מרכז המידע האינטרנטי עבור ספרות ספקולטיבית, [https://archive.today/20230714164113/https://www.isfdb.org/cgi-bin/title.cgi?41882 אורכב] מהמקור ב-14 ביולי 2023. </ref>.
{| class="wikitable mw-collapsible mw-collapsed" style="width: 100%; margin: auto;"
! colspan="2" |English
|-
|; ; כרך א', גיליון ג', נובמבר 1933; עמודים 35–38.
| dir="ltr" |Hornig, Charles; Fantasy Fan; Volume I, Number III, November 1933; Pages 35–38.
|-
|לאבקרפט, הווארד פיליפס; האבדון שהגיע לסרנאת' וסיפורים אחרים; ספרי בלנטיין, ניו יורק, 1971; עמודים 2–7 ()
| dir="ltr" |Lovecraft, Howard Phillips; The Doom That Came To Sarnath And Other Stories; Ballantine Books, New York, 1971; Pages 2–7 ()
|-
|לאבקרפט, הווארד פיליפס; דרלת, אוגוסט; ג'ושי, סונאנד טריאמבק; קליין, תיאודור איבון דונלד; דגון וסיפורים מקבריים אחרים; הוצאת ארקהם האוס, סוק סיטי, ויסקונסין, 1987; עמודים 127–132 ()
| dir="ltr" |Lovecraft, Howard Phillips; Derleth, August; Joshi, Sunand Tryambak; Klein, Theodore Eibon Donald; Dagon And Other Macabre Tales; Arkham House Publishers, Sauk City, Wisconsin, 1987; Pages 127–132 ()
|-
|לאבקרפט, הווארד פיליפס; מעגל החלומות של ה.פ. לאבקרפט: חלומות של אימה ומוות; ספרי בלנטיין, ניו יורק, אוקטובר 1995; עמודים 66–70 ()
| dir="ltr" |Lovecraft, Howard Phillips; The Dream Cycle Of H.P. Lovecraft: Dreams Of Terror And Death; Ballantine Books, New York, October 1995; Pages 66–70 ()
|-
|לאבקרפט, הווארד פיליפס; ג'ושי, סונאנד טריאמבק; החלומות בבית המכשפה וסיפורים מוזרים אחרים; ספרי פינגווין, ניו יורק, 2004; עמודים 50–54 ()
| dir="ltr" |Lovecraft, Howard Phillips; Joshi, Sunand Tryambak; The Dreams In The Witch House And Other Weird Stories; Penguin Books, New York, 2004; Pages 50–54 ()
|-
|לאבקרפט, הווארד פיליפס; אליסון, הרלן; צללי המוות: סיפורים מבעיתים; הוצאת דל ריי, ניו יורק, אוקטובר 2005; עמודים 137–142 (מסת"ב 0-345-48333-2)
| dir="ltr" |Lovecraft, Howard Phillips; Ellison, Harlan; Shadows Of Death: Terrifying Tales; Del Rey, New York, October 2005; Pages 137–142 ()
|-
|לאבקרפט, הווארד פיליפס; ג'ושי, סונאנד טריאמבק; ה.פ. לאבקרפט: הספרות; בארנס אנד נובל, ניו יורק, 2008; עמודים 170–173 ()
| dir="ltr" |Lovecraft, Howard Phillips; Joshi, Sunand Tryambak; H.P. Lovecraft: The Fiction; Barnes & Noble, London, 2008; Pages 170–173 ()
|-
|לאבקרפט, הווארד פיליפס; מקם, ניל; מקם, לי; כתביו המוזרים של ה.פ. לאבקרפט; אוסף גירסול, מיסיסאוגה, אונטריו, 2010; עמודים 369–372.
| dir="ltr" |Lovecraft, Howard Phillips; Mechem, Neil; Mechem, Leigh; The Weird Writings of HP Lovecraft; Girasol Collectables, Mississauga, Ontario, 2010; Pages 369–372.
|-
|לאבקרפט, הווארד פיליפס; ויינסטוק, ג'פרי אנדרו; האלים האחרים וסיפורים ארציים נוספים; בארנס אנד נובל, ניו יורק, 2010; עמודים 109–113 ()
| dir="ltr" |Lovecraft, Howard Phillips; Weinstock, Jeffrey Andrew; The Other Gods And More Unearthly Tales; Barnes & Noble, New York, 2010; Pages 109–113 ()
|-
|לאבקרפט, הווארד פיליפס; משימת החלום של קאדאת' האבודה וסיפורים חלומיים אחרים; קרייטשן אונירוס, לונדון, 2011; עמודים 142–145 (מסת"ב 978-1-902197-32-6)
| dir="ltr" |Lovecraft, Howard Phillips; The Dream-Quest Of Unknown Kadath And Other Oneiric Works; Creation Oneiros, London, 2011; 142–145 ()
|-
|לאבקרפט, הווארד פיליפס; ג'ונס, סטפן; אדוארדס, לס; סיפורי אלדריץ': קובץ של המקברי; הוצאת גולנץ, לונדון, 2011; עמודים 358–363 ( כריכה קשה, כריכה רכה)
| dir="ltr" |Lovecraft, Howard Phillips; Jones, Stephen; Edwards, Les; Eldritch Tales: A Miscellany Of The Macabre; Gollancz, London, 2011; Pages 358–363 ( Hardcover, Softcover)
|-
|לאבקרפט, הווארד פיליפס; ג'ושי, סונאנד טריאמבק; ה.פ. לאבקרפט: הספרות המלאה; בארנס אנד נובל, ניו יורק, 2011; עמודים 170–173 ()
| dir="ltr" |Lovecraft, Howard Phillips; Joshi, Sunand Tryambak; H.P. Lovecraft: The Complete Fiction; Barnes & Noble, New York, 2011; Pages 170–173 ()
|-
|לאבקרפט, הווארד פיליפס; הספרות המלאה של ה.פ. לאבקרפט; הוצאת רייס פוינט, ניו יורק, 2014; עמודים 189–193 ()
| dir="ltr" |Lovecraft, Howard Phillips; The Complete Fiction Of H.P. Lovecraft; Race Point Publishing, New York, 2014; Pages 189–193 ()
|-
|לאבקרפט, הווארד פיליפס; ג'ושי, סונאנד טריאמבק; קובץ ספרותי, מהדורת וריורום, כרך א': 1905–1925; הוצאת היפוקמפוס, ניו יורק, 2014; עמודים 273–279 ()
| dir="ltr" |Lovecraft, Howard Phillips; Joshi, Sunand Tryambak; Collected Fiction, A Variorum Edition, Volume One: 1905–1925; Hippocampus Press, New York, 2014; Pages 273–279 ()
|-
|
| dir="ltr" |Lovecraft, Howard Phillips; The Complete Fiction Of H. P. Lovecraft; Chartwell Books, New York, 2016; Pages 189–193 ()
|-
|לאבקרפט, הווארד פיליפס; אוסף כתבי ה.פ. לאבקרפט: סיפורים קלאסיים של אימה קוסמית; הוצאת ארקטורוס לימיטד, לונדון, הממלכה המאוחדת, 2016; עמודים 148–151 ()
| dir="ltr" |Lovecraft, Howard Phillips; The H. P. Lovecraft Collection: Classic Tales Of Cosmic Horror; Arcturus Publishing Limited, London, United Kingdom, 2016; Pages 148–151 ()
|-
|לאבקרפט, הווארד פיליפס; אוסף כתבי ה.פ. לאבקרפט; סיפורי ארצות החלומות; הוצאת ארקטורוס לימיטד, לונדון, הממלכה המאוחדת, 2017; עמודים 90–95 ()
| dir="ltr" |Lovecraft, Howard Phillips; The H. P. Lovecraft Collection; Stories Of The Dreamlands; Arcturus Publishing Limited, London, United Kingdom, 2017; Pages 90–95 ()
|-
|לאבקרפט, הווארד פיליפס; ג'ושי, סונאנד טריאמבק; פון שולי, פיט; האלים האחרים (עם אפוזיות שמימיות נוספות); הוצאת פי אס, הורנסי, אנגליה, 2017; עמודים 137–143 ()
| dir="ltr" |Lovecraft, Howard Phillips; Joshi, Sunand Tryambak; Von Sholly, Pete; The Other Gods (And Various Ethereal Effusions); PS Publishing, Hornsea, England, 2017; Pages 137–143 ()
|-
|לאבקרפט, הווארד פיליפס; ס. קלינגר, לזלי; לה ולה, ויקטור; ביאור חדש לכתביו של ה.פ. לאבקרפט: מעבר לארקהם; ניו יורק, 2019; עמודים 106–110 ()
| dir="ltr" |Lovecraft, Howard Phillips; S. Klinger, Leslie; Lavalle, Victor; The New Annotated H.P. Lovecraft: Beyond Arkham; New York, 2019; Pages 106–110 ()
|}

== לקריאה נוספת ==
=== מקורות עיקריים ===
{|
|
| dir="ltr" |Camp, Lyon Sprague De; Lovecraft: A Biography; Barnes & Noble, 1996 ()
|-
|
| dir="ltr" |Joshi, Sunand Tryambak; E. Schultz, David; An H.P. Lovecraft Encyclopedia; Hippocampus Press, 2004 ()
|}

=== מקורות משניים ===
{|
|-
|
| dir="ltr" |Lord Dunsany; The Gods Of Pegana; Book Jungle, 2009 (, )
|}

== קישורים חיצוניים ==
* 

== הערות שוליים ==

קטגוריה:ה.פ. לאבקרפט